cyanic-selkie/wikianc huggingface dataset:
বাংলাদেশী ২ টাকার কয়েন
ইতিহাস
বাংলাদেশে ১৯৭১ সালে মহান মুক্তিযুদ্ধ হওয়ার আগ পর্যন্ত পাকিস্তানি রুপি ছিল দেশটির প্রচলিত মুদ্রা। বাংলাদেশ স্বাধীনতা অর্জনের পর ১৯৭২ সালের ৪ঠা মার্চ সর্বপ্রথম বাংলাদেশী মুদ্রার প্রচলন শুরু হয়। সরকারি মুদ্রার নাম রাখা হয় টাকা, পরবর্তীতে টাকাকে প্রকাশের চিহ্ন বা সংকেত হিসাবে "৳" কে নির্ধারণ করা হয়। টাকার সর্বনিম্ন একক নির্ধারণ করা হয় এক টাকা। আর এক টাকার শতাংশকে পয়সা নামে অভিহিত করা হয়। অর্থাৎ ৳১ সমান ১০০ পয়সা। ১৯৭৩ সালে ৫ পয়সা, ১০ পয়সা, ২৫ পয়সা ও ৫০ পয়সার প্রচলন শুরু হয়।
নকশা
১৯৮৮ সালের ২৯ই ডিসেম্বর দ্বিতীয় “সরকারী নোট” ২ টাকা ইস্যু হয়।
২০০৪ সালে “স্টীল”-এর তৈরী ২ টাকার মুদ্রা ইস্যু হয়। এই মুদ্রার নকশার অভিমুখদিকে ছিল বাংলাদেশের জাতীয় প্রতীক। জাতীয় প্রতীকের কেন্দ্রে রয়েছে পানিতে ভাসমান একটি শাপলা ফুল, শাপলা ফুলটিকে বেষ্টন করে আছে ধানের দুটি শীষ। চূড়ায় পাটগাছের পরস্পরযুক্ত তিনটি পাতা এবং পাতার উভয় পার্শ্বে দুটি করে মোট চারটি তারকা। এই মুদ্রার বিপরীতভাগে ছিল দুটি শিশু (ছেলে এবং মেয়ে) বই পড়ছে। এছাড়াও মুদ্রাটি প্রকাশের বছর, বাংলাদেশ লেখা, মুদ্রাটির মান অঙ্কে ও ভাষায় লেখা এবং "সবার জন্য শিক্ষা" এই স্লোগানটি লেখা ছিল।
২০১৩ সালে দুই টাকা মূল্যমানের ৫০ কোটি ধাতব মুদ্রা (কয়েন) তৈরিতে জাপানের একটি প্রতিষ্ঠানের সঙ্গে চুক্তি করে সরকার। এই মুদ্রার অভিমুখদিকে ছিল বাংলাদেশের জাতীয় প্রতীক আর বিপরীতভাগে ছিল বঙ্গবন্ধু শেখ মুজিবুর রহমানের প্রতিকৃতি।
রুপার্ট গ্রিন্ট
রুপার্ট আলেকজেন্ডার লয়িড গ্রিন্ট (ইংরেজি ভাষায়: Rupert Alexander Lloyd Grint) (জন্ম ২৪ অগাস্ট ১৯৮৮) একজন ইংরেজ অভিনেতা। হ্যারি পটার চলচ্চিত্র সিরিজে রন উইজলি চরিত্রে অভিনয়ের জন্য তিনি সর্বাধিক পরিচিত। ২০০৭ সালের ডিসেম্বরে ফোর্বস ম্যাগাজিনের পৃথিবীব্যাপী অনূর্ধ্ব ২৫ বছর বয়সী মানুষের আয়ের তালিকায় গ্রিন্টের অবস্থান ছিল ১৬।
প্রথম জীবন
গ্রিন্টের জন্ম পূর্ব ইংল্যান্ডের এসেক্সে এবং তিনি বড় হয়েছেন হার্টফোর্ডশায়ারে। তার মা জোয়ান গ্রিন্ট একজন গৃহিণী এবং বাবা নিগেল গ্রিন্ট স্যুভেনির পরিবেশক। গ্রিন্টের একজন ছোট ভাই রয়েছে, তার নাম জেমস (জন্ম ১৯৯০); এবং তিন বোন রয়েছে: জর্জিনা (জন্ম ১৯৯৩), সামানথা (জন্ম ১৯৯৬) ও শার্লোট (জন্ম ১৯৯৮)। হ্যারি পটের অভিনয়ের পূর্বে রুপের্ট গ্রিন্ট তার বিদ্যালয়ে এবং স্থানীয় থিয়েটারে অভিনয় করেছিলেন।
শৈশবে গ্রিন্ট একটি রোমান ক্যাথোলিক প্রাথমিক বিদ্যালয়ে যেতেন। এরপর তিনি হার্টফোর্ডের রিচার্ড হেল স্কুলে ভর্তি হন। পরবর্তিতে তিনি হার্টফোর্ডের টপ হ্যাট স্টেজ স্কুলে ভর্তি হন।
তাহির মসজিদ
তাহির মসজিদ ভারতের কেরলের পায়ংগাদিতে অবস্থিত একটি আহমদিয়া মুসলিম মসজিদ।
হামিরসার হ্রদ
হামিরসার হ্রদ  ভুজের প্রধান জলের উৎস। ৪৫০ বছরের পুরনো এই লেক শীতের মরসুমে পেলিক্যান, স্পট বিল হাঁস, পেন্টেট স্টক ইত্যাদি পরিযায়ী পাখিদের কলতানে সরব হয়ে ওঠে। জলের প্রধান উৎস হওয়ায় এই হ্রদকে ঘিরে চলে আসছে এক বহু পুরনো রীতি।
পূজা-পার্বন
বর্ষার পর যখনই হামিরসারের জল উপচে পড়েছে, তখন ঈশ্বরকে ধন্যবাদ দিয়ে রাজারা পুজো করতেন এবং লাড্ডু বিতরণ করতেন। যাকে মেঘা লাড্ডু বলা হয়। রাজার পদ অতীত হয়ে গেলেও অতীত হয়নি সেই রীতি। শেষ ছ’বছরের মধ্যে ২০১০-এ জল ছাপিয়ে যায় হামিরসারের। প্রথা মেনে পুজো ও মেঘা লাড্ডু বিতরণ হয়েছিল।
মুরাবিত আল-হাজ্জ
মুহাম্মদ ওলদ ফাহফু আল-মাসুমি (১৯১৩ - ১৭ জুলাই ২০১৮ ), (আল-মুরাবিত আল-হাজ্জ বা আল-হাজ্জ ওলদ ফাহফু নামে পরিচিত) ছিলেন মৌরিতানীয় ইসলামি পণ্ডিত। তিনি তার জীবনকে এবাদত এবং ধর্মীয় শিক্ষালাভের জন্য উৎসর্গ করেছিলেন। সারা বিশ্বের শিক্ষক এবং শিক্ষার্থীরা প্রায়শই তার পরিচালনায় পড়াশোনা করতে ভ্রমণ করতেন। মৌরিতানিয়ার প্রত্যন্ত গ্রামে তিনি শাইখ হামজা ইউসুফ সহ কয়েক হাজার আলেমকে শিক্ষাদান করেছিলেন।
দ্য মুসলিম ৫০০-তে স্থান
২০১৬ সালে তিনি দ্য রয়েল ইসলামিক স্ট্র্যাটেজিক স্টাডিজ সেন্টার কর্তৃক '৫০০জন সর্বাধিক প্রভাবশালী মুসলমান'-এর মধ্যে একজন নির্বাচিত হয়েছিলেন।
মরিয়ম বিনতে বুওয়াইবা
তার পুরো নাম ছিল মরিয়ম বিনতে মুহাম্মদ আল-আমিন ওলদ মুহাম্মদ আহমদ বুওয়াইবা (মৃত্যু: ১৩ এপ্রিল ২০০৯)। তিনি মুরাবিত আল-হাজ্জ ওলদ ফাহফুর স্ত্রী ছিলেন।
কুরশুম জামিয়া মসজিদ
কুরশুম জামিয়া মসজিদ বুলগেরিয়ার প্লোভদিভ প্রদেশের কার্লোভোতে অবস্থিত একটি মসজিদ। এটি ১৪৮৫ সালে কার্লু আলী বে দ্বারা নির্মিত হয়েছিল। এটি কার্লোভোর প্রাচীনতম স্থাপত্য নিদর্শন।
গুং-থাং লামা
'গুং-থাং লামা তিব্বতী বৌদ্ধধর্মের দ্গে-লুগ্স ধর্মসম্প্রদায়ের একটি অন্যতম প্রধান অবতারী লামার উপাধি বিশেষ।
উৎপত্তির ইতিহাস
কোশোত মঙ্গোল নেতা ল্হাজাং খান দ্গে-'দুন-ফুন-ত্শোগ্স নামক পঞ্চাশতম দ্গা'-ল্দান-খ্রি-পার তন্ত্রবিদ্যায় মুগ্ধ হয়ে তাকে 'ত্শাল-গুং-থাং বৌদ্ধবিহারের দায়িত্ব প্রদান করেন। দ্গে-'দুন-ফুন-ত্শোগ্স এই বিহারকে দ্গে-লুগ্স ধর্মসম্প্রদায়ের অধীনে এনে বিহারের প্রচুর সংস্কার সাধন করেন। এই বিহারের সঙ্গে যুক্ত থাকার ফলে তিনি খ্রি-গুং-থাং-পা নামে পরিচিত হন এবং তার পুনর্জন্মেরা গুং-থাং লামা নামে পরিচিতি লাভ করেন।
সিরিয়ায় খ্রিস্ট ধর্ম
সিরিয়ায় খ্রিস্টধর্ম দেশটির জনসংখ্যার প্রায় ১০ শতাংশের অনুসৃত ধর্ম। দেশের বৃহত্তম খ্রিস্টান সম্প্রদায় হল অ্যান্টিওকের গ্রীক অর্থোডক্স চার্চ, ঘনিষ্ঠভাবে অনুসরণ করে মেলকাইট গ্রীক ক্যাথলিক চার্চ, একটি পূর্ব ক্যাথলিক চার্চ যা অ্যান্টিওকের পূর্ব অর্থোডক্স চার্চের সাথে এর শিকড়গুলি ভাগ করে নেয়, এবং তারপরে ওরিয়েন্টাল অর্থোডক্স চার্চ যেমন সিরিয়াক অর্থোডক্স চার্চ এবং আর্মেনীয় প্রেরিতীয় মণ্ডলী । এছাড়াও একটি সংখ্যালঘু প্রতিবাদী (প্রোটেস্ট্যান্ট) এবং পূর্বদেশীয় অশূরীয় মণ্ডলী এবং কালদীয় ক্যাথলিক মণ্ডলীর সদস্য রয়েছে।
সিরিয়ার আলেপ্পো শহরে সবচেয়ে বেশিসংখ্যক খ্রিস্টান রয়েছে বলে মনে করা হয়। উসমানীয় শাসনের শেষের দিকে সিরীয় খ্রিস্টানদের একটি বড় অংশ সিরিয়া থেকে চলে আসে, বিশেষ করে ১৮৪০ সালে খ্রিস্টানদের লক্ষ্য করে রক্তাক্ত ঘটনার, ১৮৬০ সালের গণহত্যা এবং আসিরীয় গণহত্যার পরে।
ইতিহাসবিদ ফিলিপ হিট্টির মতে, ১৮৯৯ থেকে ১৯১৯ সালের মধ্যে প্রায় ৯০০,০০০ সিরিয়ান মার্কিন যুক্তরাষ্ট্রে এসেছিলেন (তাদের মধ্যে ৯০ শতাংশেরও বেশি খ্রিস্টান)। উল্লেখিত সিরিয়ানদের মধ্যে ঐতিহাসিক সিরিয়া বা লেভান্ট সিরিয়া, লেবানন, জর্ডান এবং প্যালেস্টাইন অন্তর্ভুক্ত রয়েছে । সিরিয়ার খ্রিস্টানরা তুলনামূলকভাবে ধনী এবং উচ্চ শিক্ষিত হতে থাকে।
জাকির হোসেন (বীর প্রতীক)
শহীদ জাকির হোসেন (জন্ম: ১৯৫১ - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
জাকির হোসেনের জন্ম ঢাকা মহানগরের রামকৃষ্ণ মিশন রোডে। তার বাবার নাম আবদুল করিম এবং মায়ের নাম পরীবানু। চার ভাইবোনের মধ্যে তিনি ছিলেন সবার বড়। তিনি অবিবাহিত ছিলেন।মতিঝিল বাণিজ্যিক এলাকার ইত্তেফাক মোড় থেকে শাপলা চত্বর হয়ে কালভার্ট পর্যন্ত সড়কের নাম তার নামে ‘শহীদ জাকির হোসেন সড়ক’ করা হয়েছে।
কর্মজীবন
১৯৭১ সালে বিএসসি তৃতীয় বর্ষের শিক্ষার্থী ছিলেন জাকির হোসেন। মুক্তিযুদ্ধ শুরু হলে যুদ্ধে যোগ দেন তিনি। আগরতলায় প্রাথমিক প্রশিক্ষণ নিয়ে ঢাকায় কয়েকটি গেরিলা অপারেশনে অংশ নেন। পরে সালদা নদী সাব-সেক্টরে সম্মুখযুদ্ধ করেন। বেশ কয়েকটি সম্মুখযুদ্ধে অংশ নেন। তিনি ছিলেন ১২ নম্বর গ্রুপের দলনেতা।
মুক্তিযুদ্ধে ভূমিকা
১৯৭১ সালের ২৬ আগস্ট ব্রাহ্মণবাড়িয়ার কসবা উপজেলার অন্তর্গত। মুক্তিযুদ্ধ চলাকালে সালদা নদী, মন্দভাগ ও পার্শ্ববর্তী এলাকায় অসংখ্য যুদ্ধ সংঘটিত হয়। এই এলাকা মুক্তিযোদ্ধা এবং পাকিস্তান সেনাবাহিনী—উভয়ের জন্য তখন সমান গুরুত্বপূর্ণ ছিল। মুক্তিযোদ্ধারা সালদা নদী হয়ে মেঘনা নদী এলাকা, ফরিদপুর, চাঁদপুর ও কুমিল্লার ভাটি এলাকায় অপারেশনে যেতেন। সে কারণে পাকিস্তান সেনাবাহিনী সালদা নদীর ওপর নজর রাখত। সেখানে বিভিন্ন স্থানে ছিল পাকিস্তান সেনাবাহিনীর প্রতিরক্ষা অবস্থান। মন্দভাগ রেলস্টেশন মুক্তিবাহিনীর দখলে থাকলেও সালদা নদী রেললাইন ক্রসপয়েন্ট বা সিগন্যাল পয়েন্টের উত্তর-পশ্চিমাংশ ছিল পাকিস্তানি সেনাদের দখলে। সেখানে ছিল পাকিস্তান সেনাবাহিনীর শক্ত একটি ক্যাম্প। এই ক্যাম্পের কারণে ওই এলাকা দিয়ে চলাচলের সময় পাকিস্তানিদের হাতে শহীদ হন অনেক মুক্তিযোদ্ধা। মুক্তিবাহিনীর সালদা নদী সাব-সেক্টরের মুক্তিযোদ্ধাদের কয়েকটি দল সেখানে সেদিন একযোগে আক্রমণ করে।
স্টুডেন্ট গ্রুপ আক্রমণ করে দক্ষিণ-পূর্ব দিক থেকে। দক্ষিণ-পশ্চিম দিক থেকে আক্রমণ করে নিয়মিত মুক্তিবাহিনীর দ্বিতীয় ইস্ট বেঙ্গল রেজিমেন্ট। মুক্তিবাহিনীর প্রচণ্ড আক্রমণে পাকিস্তানিরা কোণঠাসা হয়ে পড়ে। এক পর্যায়ে জাকিরের সহযোদ্ধা মোস্তাক একা পাকিস্তানি এলএমজি পোস্টের কাছে গিয়ে গুলিতে আহত হন। তার চিৎকারে জাকিরও দ্রুত সেখানে যান। তিনিও গুলিবিদ্ধ হন। দলনেতা শহীদ হওয়ায় মুক্তিযোদ্ধাদের মধ্যে বিশৃঙ্খলা দেখা দেয়। মুক্তিযোদ্ধাদের সেদিনের আক্রমণ ব্যর্থতায় পর্যবসিত হয়।
সমাধি
সহযোদ্ধারা জাকির হোসেনের লাশ উদ্ধার করে সমাহিত করেন মন্দভাগ রেলওয়ে স্টেশনের কাছে রঘুরামপুর গ্রামে এক টিলায়। তা কুল্লাপাথর শহীদ স্মৃতিসৌধ হিসেবে পরিচিত।
হাজারীগঞ্জ হামিদিয়া ফাজিল মাদ্রাসা
হাজারীগঞ্জ হামিদিয়া ফাজিল মাদ্রাসা দক্ষিণ ভোলার চরফ্যাশন উপজেলার শশীভূষণ থানার হাজারীগঞ্জ ইউনিয়নে অবস্থিত শিক্ষাপ্রতিষ্ঠান। এটি বাংলাদেশ মাদ্রাসা শিক্ষা বোর্ডের অধিভুক্ত।
স্থাপনা
মাদ্রাসাটিতে ২টি ভবন রয়েছে, একটি দ্বিতল প্রশাসনিক ভবন এবং একটি ১০০ মিটার হলরুম রয়েছে। মাদ্রাসার সামনে একটি বিশাল খেলার মাঠ রয়েছে।
বিভাগ
মাদ্রাসাটিতে দাখিল ও আলিম শ্রেণিতে শুধুমাত্র মানবিক বিভাগ রয়েছে।
বহুগামিতা (অবৈবাহিক সম্পর্ক)
বহু-অংশীদার সম্পর্ক, অ-একগামিতা, অস্বতন্ত্র যৌন এবং প্রেমঘটিত সম্পর্ক বোঝাতে বহুগামিতা শব্দটি ব্যবহৃত হয়। শব্দটি জড়িত ব্যক্তিদের পছন্দ এবং দর্শন ও নৈতিক মূল্যবোধ যেমন– ভালোবাসা, ঘনিষ্ঠতা, সততা, নিষ্ঠা, সমতা, পরস্পর যোগাযোগ এবং প্রতিশ্রুতি সহ নানাবিধ বিষয় প্রতিফলিত করে।
কর্পাস ক্রিস্টি কলেজ, কেমব্রিজ
কর্পাস ক্রিস্টি কলেজ (ইংরেজি: Corpus Christi College; পুরো নাম: দ্য কলেজ অফ কর্পাস ক্রিস্টি অ্যান্ড দ্য ব্লেসেড ভার্জিন মেরি ইন দি ইউনিভার্সিটি অফ কেমব্রিজ (ইংরেজি: The College of Corpus Christi and the Blessed Virgin Mary; প্রায়শই সংক্ষেপে "কর্পাস" বলা হয়; অতীতে বলা হত "দ্য বডি") হল কেমব্রিজ বিশ্ববিদ্যালয়ের একটি গঠনকারী কলেজ। চতুর্দশ শতাব্দী থেকে ঊনবিংশ শতাব্দী পর্যন্ত এটি সেন্ট বেনেট’স কলেজ (ইংরেজি: St Benet's College) নামে পরিচিত ছিল। এটিই একমাত্র কলেজ যা কেমব্রিজের নগরবাসীদের দ্বারা স্থাপিত হয়: ১৩৫২ সালে গিল্ড অফ কর্পাস ক্রিস্টি ও গিল্ড অফ দ্য ব্লেসেড ভার্জিন মেরি এই কলেজটি প্রতিষ্ঠা করেছিল। এটি কেমব্রিজের ষষ্ঠ প্রাচীনতম কলেজ। ২৫০ জন স্নাতক ও ২০০ জন স্নাতকোত্তর ছাত্রছাত্রী নিয়ে এটিই বিশ্ববিদ্যালয়ের প্রথাগত কলেজগুলির মধ্যে দ্বিতীয় ক্ষুদ্রতম ছাত্রসমাজ (পিটারহাউসের পরে)।
কর্পাস ক্রিস্টি কলেজ কেমব্রিজ বিশ্ববিদ্যালয়ের কলেজগুলির মধ্যে স্থায়ী সম্পদের নিরিখে অন্যতম ধনী কলেজ, বিশেষত এই কলেজের একটি সুসমৃদ্ধ রৌপ্যভাণ্ডার রয়েছে। ২০১৭ সালের জুন মাসের শেষে কলেজের অনুদানের মূল্য ছিল ৯০.৯ মিলিয়ন পাউন্ড এবং মোট সম্পত্তির পরিমাণ ছিল ২২৭.৪ মিলিয়ন পাউন্ড।
জাতীয় সড়ক ৩৫ (ভারত, পুরাতন সংখ্যায়ন)
৩৫ নং মহাসড়কটি বারাসত থেকে বনগাঁ পেট্রাপোলের কাছে বাংলাদেশ সীমান্ত পর্যন্ত গেছে। এর দৈর্ঘ্য ৬১ কিমি। এটি বিখ্যাত যশোর রোডের অংশ।
ইতিহাস
বাঙালি জমিদার কালী বাবু ১৭শ শতকে এই সড়কটি নির্মাণ করেন কলকাতা থেকে খুলনা পর্যন্ত। পরে ইংরেজরা সড়কটির উন্নয়ন ঘটায় যশোরের বিমানঘাটিতে যোগাযোগের জন্য। বর্তমানে এটি বারাসাত থেকে বনগাঁর বাংলাদেশ সীমান্ত পর্যন্ত ৩৫ নং জাতীয় সড়ক।
যানবাহন
এই জাতীয় সড়ক দিয়ে প্রায় ১০০০০ যানবাহন চলাচল করে। প্রতিদিন প্রায় ৫০০ টি ট্রাক ও কন্টেইনার এই জাতীয় সড়ক দিয়ে বাংলাদেশে যায়। ভারত ও বাংলাদেশের ৯০% ব্যবসা-বাণিজ্য এই জাতীয় সড়ক দ্বারা সম্পাদিত হয়।
সম্প্রসারণ
কেন্দ্র সরকার এই জাতীয় সড়কটির সম্প্রসারণের উদ্যোগ নিয়েছে। জাতীয় সড়কটিকে ৪ লেনে উন্নীত করা হবে।বর্তমানে এই সড়কের উপরে অবস্থিত সমস্ত রেল ক্রসিংয়ে উড়ালপুল নির্মাণের সমীক্ষা চলছে।
প্রাগ মহল
প্রাগ মহল হল গুজরাটের ভূজ শহরের একটি প্রসাদ।এটি এই শহরের প্রধান পর্যটন আকর্ষণ।
ইতিহাস
১৮৭৯ সালে দ্বিতীয় রাও প্রাগমলজি তৈরি করেছিলেন মহলটি। তাঁর নামানুসারেই এই মহলের নাম। বালি পাথর ও ইতালীয় মার্বেল ব্যবহার করা হয়েছিল এটি তৈরির জন্য। প্রাগ মহলের ক্লক টাওয়াটি ৪৫ থেফুট উঁচু। যেখান থেকে গোটা ভুজ শহরটা দেখা যায়।
চলচ্চিত্র
বহু ভারতীয় চলচ্চিত্র এই মহলের দৃশ্য ধারণ করা হয়েছে।প্রাগ মহলের ইউরোপীয় সৌন্দর্যকে পুরোদস্তুর কাজে লাগিয়েছেন ভারতীয় সিনেমার পরিচালকরা। ‘হম দিল দে চুকে সনম’, ‘লগান’ ইত্যাদি অনেক ছবির শুটিং হয়েছে এই মহলে।
ইবনে আশির
ইবনে আশির (১৫৮২- ১৬৩১ খ্রিঃ) ( ৯৯০ - ১০৪২ হিঃ) ইমাম ইবনে আশির নামে পরিচিত বা ইবনে আশির মরক্কোর ফেজ-এর মালিকি মাজহাব-এর বিশিষ্ট ফিকাহবিদ ছিলেন  তার মুর্শিদ আল-মু’ইন  ইসলামি বিশ্বের মালিকি গ্রন্থগুলির মধ্যে সর্বাধিক পরিচিত। এটি এখনও পুরো আফ্রিকা জুড়ে মাদ্রাসা এবং কুরআনিক স্কুলগুলিতে ব্যাপকভাবে পাঠ এবং মুখস্থ করা হয়।
শিরহট্টি
শিরহট্টি (Shirhatti) ভারতের কর্ণাটক রাজ্যের গদাগ জেলার একটি পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬৫৯ মিটার (২১৬২ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে শিরহাত্তি শহরের জনসংখ্যা হল ১৬,২০৮ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬০%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৫০%। সারা ভারতের সাক্ষরতার হার ৫৯.৫%, তার চাইতে শিরহাত্তি এর সাক্ষরতার হার বেশি।
ময়ূরভঞ্জ জেলা
ময়ূরভঞ্জ জেলা(ମୟୂରଭଞ୍ଜ ଜିଲ୍ଲା) ভারতের ওড়িশা রাজ্যের বৃহত্তম জেলা, যার সদর দপ্তর বারিপাড়ায় অবস্থিত। ১০ হাজার ৪১৮ বর্গ কিলোমিটার ক্ষেত্র বিশিষ্ট এই জেলার বিধানসভা সংখ্যা ৯টি। এ জেলায় রয়েছে ২৬টি ব্লক ও ৩৮২টি গ্রাম পঞ্চায়েত। বর্তমানে জেলার কালেক্টার হলো রাজেস প্রভাকর পাটিল। ২০১১ সালের জনগণনা মতে জেলার জনসংখ্যা ২৫ লক্ষ ১৩ হাজার ৮৯৩ জন। শ্রীরামচন্দ্র ভঞ্জ দেউ এই জেলার বিখ্যাত ব্যক্তিত্ব। তাঁর প্রথম পত্নীর মৃত্যুর পরে তিনি দ্বিতীয়বার বিবাহ করেন বাংলার প্রখ্যাত ব্রাহ্ম সমাজ নেতা ও ব্যক্তিত্ব কেশবচন্দ্র সেনের কন্যা সুচারু দেবীকে। সুচারু দেবীকে লেখা মহারাজা রামচন্দ্রের পত্রগুলি পত্রসাহিত্যের সম্পদ হয়ে আছে।
অবস্থান
জেলাটির উত্তরে ঝাড়খণ্ড রাজ্যের সরাইকেল্লা খরসোয়া জেলা৷ জেলাটির উত্তর পূর্বে(ঈশান) ঝাড়খণ্ড রাজ্যের পূর্ব সিংভূম জেলা৷ জেলাটির পূর্বে পশ্চিমবঙ্গ রাজ্যের ঝাড়গ্রাম জেলা৷ জেলাটির দক্ষিণ পূর্বে(অগ্নি) ওড়িশা রাজ্যের বালেশ্বর জেলা৷ জেলাটির দক্ষিণে, দক্ষিণ পশ্চিমে(নৈঋত) ও পশ্চিমে ওড়িশা রাজ্যের কেন্দুঝর জেলা জেলাটির উত্তর পশ্চিমে(বায়ু) ঝাড়খণ্ড রাজ্যের পশ্চিম সিংভূম জেলা''৷
জেলাটির আয়তন ১০৪১৮ বর্গ কিমি৷ রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷ জেলার আয়তনের অনুপাত ওড়িশা রাজ্যের ৬.৬৯%৷
ভাষা
ময়ুরভঞ্জ জেলায় প্রচলিত ভাষাসমূহের পাইচিত্র তালিকা নিম্নরূপ -
জনসংখ্যার উপাত্ত
মোট জনসংখ্যা ২২২৩৪৫৬(২০০১ জনগণনা) ও ২৫১৯৭৩৮(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ৩য়৷ ওড়িশা রাজ্যের ৬.০০% লোক ময়ুরভঞ্জ জেলাতে বাস করেন৷ জেলার জনঘনত্ব ২০০১ সালে ২১৩ ছিলো এবং ২০১১ সালে তা বৃদ্ধি পেয়ে ২৪২ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১৩.৩৩%, যা ১৯৯১-২০১১ সালের ১৭.৯৮% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ১০০৬(সমগ্র) এবং শিশু(০-৬ বৎ) লিঙ্গানুপাত ৯৬০৷
শিক্ষা
জেলাটির স্বাক্ষরতা হার ৫১.৯১%(২০০১) তথা ৬৩.১৭%(২০১১)৷ পুরুষ স্বাক্ষরতার হার ৬৫.৭৬%(২০০১) তথা ৭৩.৭৬%(২০১১)৷ নারী স্বাক্ষরতার হার ৩৭.৮৪%(২০০১) তথা ৫২.৭১% (২০১১)৷ জেলাটিতে শিশুর অনুপাত সমগ্র জনসংখ্যার ১৩.৯৬%৷
বাবার আদেশ (১৯৯৫-এর চলচ্চিত্র)
বাবার আদেশ ১৯৯৫ সালে মুক্তিপ্রাপ্ত বাংলাদেশী নাট্ট্য চলচ্চিত্র। চলচ্চিত্রটি পরিচালনা করেছেন মনতাজুর রহমান আকবর। শ্রেষ্ঠাংশে অভিনয় করেছেন মান্না, চম্পা, রানী, রাজীব সহ আরও অনেকে।
চলচ্চিত্রটি ১৯৯৫ সালে বাংলাদেশে মুক্তি পায়। মুক্তির পর ছবিটি ব্যবসাসফল হয়। এটি ১৯৯৩ সালে মুক্তিপ্রাপ্ত ভারতীয় হিন্দি চলচ্চিত্র গার্ডিস-এর পুনঃনির্মাণ, যা ১৯৮৯ সালের মালায়লাম ভাষার চলচ্চিত্র কিরেদামের পুনঃনির্মাণ।
সঙ্গীত
বাবার আদেশ চলচ্চিত্রের গান রচনা করেছেন গাজী মাজহারুল আনোয়ার, আহমেদ জামান চৌধুরী ও মুন্সি ওয়াদুদ। সুর ও সঙ্গীতায়োজন করেছেন শেখ সাদী খান এবং গানে কণ্ঠ দিয়েছেন এন্ড্রু কিশোর, ঝোনাক খান, ঝুমু খান।
বুড়িশ্চর ইউনিয়ন
বুড়িশ্চর বাংলাদেশের চট্টগ্রাম জেলার হাটহাজারী উপজেলার অন্তর্গত একটি ইউনিয়ন।
আয়তন
বুড়িশ্চর ইউনিয়নের আয়তন ৯৪৬ একর (৩.৮৩ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী বুড়িশ্চর ইউনিয়নের মোট জনসংখ্যা ২৪,৬৪৬ জন। এর মধ্যে পুরুষ ১১,৯৩৬ জন এবং মহিলা ১২,৭১০ জন। মোট পরিবার ৫,০১৯টি।
অবস্থান ও সীমানা
হাটহাজারী উপজেলার সর্ব-দক্ষিণে বুড়িশ্চর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৭ কিলোমিটার। এ ইউনিয়নের উত্তরে দক্ষিণ মাদার্শা ইউনিয়ন, পশ্চিমে শিকারপুর ইউনিয়ন ও চট্টগ্রাম সিটি কর্পোরেশনের ৪নং চান্দগাঁও ওয়ার্ড, দক্ষিণে চট্টগ্রাম সিটি কর্পোরেশনের ৫নং মোহরা ওয়ার্ড এবং পূর্বে হালদা নদী ও রাউজান উপজেলার উরকিরচর ইউনিয়ন অবস্থিত।
প্রশাসনিক কাঠামো
বুড়িশ্চর ইউনিয়ন হাটহাজারী উপজেলার আওতাধীন ১৫নং ইউনিয়ন পরিষদ। এটি জাতীয় সংসদের ২৮২নং নির্বাচনী এলাকা চট্টগ্রাম-৫ এর অংশ। এ ইউনিয়নের প্রশাসনিক কার্যক্রম হাটহাজারী মডেল থানার আওতাধীন। এটি বুড়িশ্চর মৌজা নিয়েই গঠিত। এ ইউনিয়নের গ্রামগুলো হল:
ইতিহাস ও নামকরণ
নদীর তীরবর্তী খোলা প্রশস্ত ভূমিকে চর বলা হয়। প্রাচীনকালে হাটহাজারীর পূর্ব দক্ষিণাংশ হালদা নদী ও কর্ণফুলী নদীর গর্ভে ছিল। পলিমাটি জমে জমে ক্রমশ চরের সৃষ্টি হয়েছে। উক্ত চর এলাকার জনৈক বুড়ী প্রথম বসতি স্থাপন করেছে বলে স্থানটি 'বুড়িশ্চর' নামে পরিচিতি লাভ করে। উক্ত এলাকায় একটি জনশ্রুতি রয়েছে যে, প্রাচীনকালে বাশেঁর বড় বড় ভেলা চট্টগ্রামী ভাষায় 'বাঁশের‍ বোঅর' বিক্রির জন্য জমা করা হত। বাঁশের বোঅর থেকে বোঅর চর এবং পরে বুড়িশ্চর হয়েছে। ১৮৫৪ইং সনে মহাল নং ২১৪৪৯ মতে মৌজা বুড়িশ্চর থানে শহর বিদ্যমান ছিল বলে গবেষক আবদুল হক চৌধুরী মনে করেন। শেখ মোহাম্মদ আদম লস্করের বংশধর আমির মোহাম্মদ চৌধুরীর এক দলিল মূলে রাউজান ও হাটহাজারী থানার বুড়িশ্চর গ্রামে মোট একুশ দ্রোন বার কানি এক গণ্ডা এক কড়া জমি তার পত্নীশাহ বিবি মজলিশ নামে দান করেছিলেন। মোগল বাদশাহ মোহাম্মদ শাহ (১৭২৭-৬৬) এক সনদ মূলে হাটহাজারীর বুড়িশ্চর গ্রামে মোট একুশ দ্রোন বার কানি এক গণ্ডা এক কড়া জমি লাখেরাজ বাহালী প্রদান করেছিলেন। এতে বুঝা যায়, বুড়িশ্চর একটি প্রাচীন গ্রাম। বার ভূঁইয়া প্রধান ঈশা খাঁর পুত্র মুসা খাঁ মোগল বাহিনীর সাথে যুদ্ধে পরাজিত হয়ে হাটহাজারীর বুড়িশ্চর বসতি স্থাপন করতঃ একটি মসজিদ নির্মাণ করেন। তার নামের স্মৃতি মুসা খাঁর মসজিদ। মুসা খাঁর চারপুত্র ১ম স্ত্রীর গর্ভে শাহ মুহাম্মদ চৌধুরী, রাজা হোসেন চৌধুরী ও মহব্বত শাহ চৌধুরী ও ২য় স্ত্রীর গর্ভে কাশেম রাজা চৌধুরী। বুড়িশ্চরের শাহ মুহাম্মদ চৌধুরী মসজিদ, রাজার হাট ও রাজা চৌধুরী সড়ক তাদের স্মৃতি আজও বিদ্যমান।
শিক্ষা ব্যবস্থা
২০১১ সালের আদমশুমারি অনুযায়ী বুড়িশ্চর ইউনিয়নের সাক্ষরতার হার ৬৯.১%। এ ইউনিয়নে ১ টি কলেজ, ২টি মাদ্রাসা, ৩টি মাধ্যমিক বিদ্যালয় ও ৪টি প্রাথমিক বিদ্যালয় রয়েছে।
যোগাযোগ ব্যবস্থা
বুড়িশ্চর ইউনিয়নে যোগাযোগের প্রধান সড়ক নজুমিয়া হাট-মোহরা সংযোগ সড়ক। প্রধান যোগাযোগ মাধ্যম সিএনজি চালিত অটোরিক্সা।
অর্থনীতি
বুড়িশ্চর ইউনিয়ন একটি অত্যন্ত সমৃদ্ধ এলাকা। যার বেশির ভাগ উন্নয়নই হয়ে থাকে বৈদেশিক রেমিটেন্সের মাধ্যমে। এখানে দারিদ্র্যতার হার অত্যন্ত কম।
খাল ও নদী
বুড়িশ্চর ইউনিয়নের পূর্ব পাশ দিয়ে বয়ে চলেছে হালদা নদী। এছাড়া রয়েছে কৃষ্ণ খাল।
হাট-বাজার
বুড়িশ্চর ইউনিয়নের প্রধান ৩টি হাট/বাজার হল আবদুল খালেক হাট, বুড়িশ্চর বাজার এবং রাজার হাট।
উল্লেখযোগ্য ব্যক্তি
বুড়িশ্চর ইউনিয়নের উল্লেখযোগ্য ব্যক্তিগণের মধ্যে রয়েছেন:
১নং ওয়ার্ড, বরিশাল সিটি কর্পোরেশন
১নং ওয়ার্ড বাংলাদেশের বরিশাল সিটি কর্পোরেশনের আওতাধীন একটি ওয়ার্ড।
আয়তন
বরিশাল সিটি কর্পোরেশনের ১নং ওয়ার্ডের আয়তন ০.৫৬ বর্গ কিলোমিটার।
জনসংখ্যা
২০১১ সালের আদমশুমারি অনুযায়ী ১নং ওয়ার্ডের জনসংখ্যা ১৪,৭৬৮ জন। এর মধ্যে পুরুষ ৭,৭৭১ জন এবং মহিলা ৬,৯৯৭ জন। মোট পরিবার ৩,৪৪১টি।
প্রশাসনিক কাঠামো
বরিশাল সিটি কর্পোরেশনের আওতাধীন ১নং ওয়ার্ডের প্রশাসনিক কার্যক্রম কাউনিয়া থানার আওতাধীন এবং এটি জাতীয় সংসদের ১২৩নং নির্বাচনী এলাকা বরিশাল-৫ এর অংশ।
প্রেমিক নাম্বার ওয়ান
প্রেমিক নাম্বার ওয়ান হচ্ছে ২০১৩ সালে মুক্তিপ্রাপ্ত একটি বাংলাদেশী প্রণয়ধর্মী নাট্য চলচ্চিত্র। চলচ্চিত্রটি পরিচালনা করেছেন রকিবুল ইসলাম রকিব ও প্রযোজনা করেছেন আনোয়ার হোসেন মিন্টু। এতে কেন্দ্রীয় চরিত্রে অভিনয় করেছেন শাকিব খান, অপু বিশ্বাস, নিপুণ আক্তার ও মিশা সওদাগর। এছাড়াও পার্শ্বচরিত্র অভিনয় করেছেন ববিতা, কাজী হায়াৎ, সাবরিনা সুলতানা কেয়া, সুজাতা সহ অনেকে।
সঙ্গীত
চলচ্চিত্রটির সুর ও সঙ্গীতায়োজন করেছেন ইমন সাহা এবং গীত রচনা করেছেন কবির বকুল। এছাড়াও একটি গানের সঙ্গীতায়োজন করেছেন আলী আকরাম শুভ ও গীত লিখেছেন মনিরুজ্জামান মনির।
মুক্তি
চলচ্চিত্রটি ২০১৩ সালের ১৬ অক্টোবর বাংলাদেশের ৬৭টি প্রেক্ষাগৃহে মুক্তি পায়।
চিত্রনিভা চৌধুরী
চিত্রনিভা চৌধুরী (English: Chitranibha Chowdhury, ২৭ নভেম্বর ১৯১৩ -৯ নভেম্বর ১৯৯৯) ছিলেন বিংশ শতাব্দীর একজন ভারতীয় শিল্পী যিনি বঙ্গীয় স্কুল অব আর্টের সদস্য ছিলেন। তিনি বাংলাদেশের প্রথম মহিলা চিত্রশিল্পী। তার হাজারেরও বেশি শিল্পকর্ম রয়েছে যার মধ্যে ল্যান্ডস্কেপ, স্থিরচিত্র, আলংকারিক শিল্প এবং প্রতিকৃতি রয়েছে।
প্রাথমিক জীবন
তিনি পশ্চিমবঙ্গের মুর্শিদাবাদ জেলার জিয়াগঞ্জের সারকুমারী দেবী এবং ডা. ভগবান চন্দ্র বোসের পরিবারে জন্মগ্রহণ করেন। তরুণ বয়সেই তার পরিবার প্রথমে গোমোহে এবং পরবর্তীতে চাঁদপুরে স্থানান্তরিত হয়। ১৯২৭ সালে চৌদ্দ বছর বয়সে তার অঙ্কিত শিল্পকর্মের মাধ্যমে লামচোরের (বর্তমানে বাংলাদেশের নোয়াখালী জেলা)অত্যন্ত শিক্ষিত ও সংস্কৃত জমিদার পরিবারের সদস্য মনোরঞ্জন চৌধুরীর মনোযোগ আকর্ষণ করেন এবং তিনি তার ছোট ভাই নিরঞ্জন চৌধুরীর সাথে চিত্রনিভার বিয়ের ব্যবস্থা করেছিলেন।
শান্তিনিকেতনে জীবন
১৯২৮ সালে, তার শ্বশুর তাকে তার স্বামীর সাথে বিশ্বভারতী বিশ্ববিদ্যালয়, শান্তিনিকেতন, এ পাঠিয়েছিলেন। বিশ্ববিদ্যালয়ের প্রতিষ্ঠাতা ও প্রধান রবীন্দ্রনাথ ঠাকুর তার সাথে সাক্ষাৎ করেন এবং তাকে নন্দলাল বসু ও দিনেন্দ্রনাথ ঠাকুরের কাছে যথাক্রমে পাঠ্যক্রম ও সঙ্গীত শিখতে বিশ্ববিদ্যালয়ের ফাইন আর্টস অনুষদের কলা ভবনে পাঠান। পরবর্তীকালে তিনি তার শৈল্পিক দক্ষতার আলোকে একটি নতুন নাম দেন, চিত্রনাভ (চিত্রের অর্থ চিত্র এবং নিভার অর্থ সৌন্দর্য)। চৌধুরী পরবর্তীতে রবীন্দ্রসমৃতি নামে একটি বই লিখেছিলেন, যেখানে রবীন্দ্রনাথ ঠাকুর কীভাবে তার শৈল্পিক কর্মজীবন ও জীবন জুড়ে প্রেরণার উৎস হিসাবে কাজ করেছিলেন তার এক সুস্পষ্ট বিবরণ প্রদান করেছিলেন।
নন্দলাল বোসের তত্ত্বাবধানে চিত্রনিভা চৌধুরীর শিল্পকলার প্রশিক্ষণ পাঁচ বছর চলতে থাকে। এ সময় তিনি কলা ভবনের বিখ্যাত কালো বারী (ব্ল্যাক হাউস) নির্মাণে রামকিঙ্কার বাজ ও অন্যান্যদের সাথে অংশগ্রহণ করেন এবং তার ভাস্কর্য, শিবের বিয়ে, এখনও সেখানে সংরক্ষিত রয়েছে। শান্তিনিকেতনে আগত দর্শকের ছবি আঁকতে তিনি বিশেষ অনুমতি পান যাদের মধ্যে রয়েছে মহাত্মা গান্ধী, হাজারি প্রসাদ দ্ববেদী, সি. রাজগোপালচারী, বিধান চন্দ্র রায়, খান আব্দুল গাফফার খান, নিলস বোহর, সরোজনী নাইডু, পরবর্তীতে তার এই শিল্পকর্ম শিল্প সমালোচকদের দ্বারা প্রশংসিত হয়।   তার অনেকগুলো শিল্পকর্ম জয়শ্রী পত্রিকায় প্রকাশিত হয়েছিল।  ১৯৩৪ সালে কলা ভবনে তার আনুষ্ঠানিক প্রশিক্ষণ শেষ হওয়ার পর ১৯৩৫ সালে তিনি রবীন্দ্রনাথ ঠাকুরের ইচ্ছায় প্রথম মহিলা অধ্যাপিকা হিসেবে অনুষদে যোগ দেন।
শিল্পকর্মের তালিকা
তার কিছু গুরুত্বপূর্ণ শিল্পকর্মের তালিকা • শিবের বিয়ে
• সাঁওতালি বিবাহ
• গোষ্টযাত্রা
• কদম ফুল
• পলাশ
• শান্তিনিকতনে বসন্ত উৎসব
• জ্যৈষ্ঠ প্লাবিত মাঠ
• রাগ বেহাগ
• ঝড়ের আগে
• বাল্মিকি প্রতিভা
• কদম
• কুমড়ো ফুল
• ধ্রুব
• ননীছড়া
• বাংলাদেশে দূর্গা পূজা উৎসব
আবু বকর আল-সিদ্দিক মসজিদ
ইতিহাস
বর্তমানে মসজিদটি যেখানে দাঁড়িয়ে আছে সেটি ২০১০ সালে কেনা হয়েছিল। শীঘ্রই একই বছরের মধ্যে মসজিদের নির্মাণ কাজ শুরু হয়। এরপর এটি এক বছর পরে ২০১১ সালে সম্পন্ন হয় এবং একই বছরে এটি আনুষ্ঠানিকভাবে খোলা হয়।
শোরাপুর
শোহরাপুর (Shorapur) ভারতের কর্ণাটক রাজ্যের যাদগিরি জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৭২ মিটার (১৫৪৮ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে শোহরাপুর শহরের জনসংখ্যা হল ৪৩,৫৯১ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৫৫%। পুরুষদের মধ্যে সাক্ষরতার হার ৬৫% এবং নারীদের মধ্যে এই হার ৪৬%। সারা ভারতের সাক্ষরতার হার ৫৯.৫%, তার চাইতে শোহরাপুর এর সাক্ষরতার হার কম।
এই শহরের জনসংখ্যার ১৬% হল ৬ বছর বা তার কম বয়সী।
ওমানের অর্থনীতি
ওমানের অর্থনীতি প্রধানত এর তেল খাতকে কেন্দ্র করে গড়ে উঠেছে, যার মাছ ধরা এবং ব্যবসায়িক কার্যক্রম এর উপকূলীয় অঞ্চলের চারপাশে অবস্থিত। ১৯৬৪ সালে যখন তেল আবিষ্কৃত হয়, তখন উৎপাদন ও রপ্তানি উল্লেখযোগ্যভাবে বৃদ্ধি পায়। সরকার এর বেসরকারীকরণ এবং ওমানীকরণ নীতির অধীনে তেল থেকে বহুমুখীকরণের পরিকল্পনা করেছে। এটি গত ৫০ বছরে ক্রমাগত ওমানের মাথাপিছু জিডিপি বাড়াতে সাহায্য করেছে। ১৯৬০-এর দশকে এটি ৩৩৯% বৃদ্ধি পেয়েছিল, ১৯৭০-এর দশকে ১,৩৭০% এর সর্বোচ্চ বৃদ্ধিতে পৌঁছেছিল। অন্যান্য সমস্ত পণ্যের মূল্যের অনুরূপ তেলের দাম সময়ের সাথে সাথে উল্লেখযোগ্য ওঠানামা সাপেক্ষে, বিশেষ করে এসব বাণিজ্য চক্রের সাথে যুক্ত। একটি পণ্যের দাম তীব্রভাবে বৃদ্ধি পাবে যখন তেল সরবরাহের চেয়ে বেশি চাহিদা হবে; এদিকে, যখন সরবরাহ চাহিদাকে ছাড়িয়ে যায় তখন দাম কমে যাবে।
পেট্রোলিয়াম সমস্ত রপ্তানি আয়ের ৬৪%, সরকারী আয়ের ৪৫% এবং জিডিপির ৫০% জন্য দায়ী। ওমানের জিডিপির অর্ধেক সালতানাতের জন্য এটি নির্দিষ্ট, পেট্রোলিয়াম পণ্য শিল্প ওমানের অর্থনীতিতে সবচেয়ে গুরুত্বপূর্ণ।
সামষ্টিক-অর্থনৈতিক প্রবণতা
এটি আন্তর্জাতিক মুদ্রা তহবিল দ্বারা বাজার মূল্যে মোট দেশীয় পণ্য এবং ওমানের ক্যাপ দাস ক্যাপ প্রতি মোট দেশীয় পণ্যের প্রবণতার একটি তালিকা।
সারসংক্ষেপ
বিশ্ব বাণিজ্য সংস্থায় (ডব্লিউটিও) যোগদানের প্রয়াসে ওমান এর বাজারকে উদার করে এবং ২০০০ সালে সদস্যপদ লাভ করে। ডব্লিউটিওতে ওমানের প্রতিনিধিদলের সালতানাতের পরিচালক হলেন হিলদা আল-হিনাই। আরও, ২০০৬ সালের ২০ জুলাইয়ে মার্কিন কংগ্রেস মার্কিন-ওমান মুক্ত বাণিজ্য চুক্তি অনুমোদন করে। এটি ২০০৯ সালের ১ জানুয়ারী থেকে কার্যকর হয়, সমস্ত ভোক্তা এবং শিল্প পণ্যের উপর শুল্ক বাধা দূর করে। এটি ওমানে বিনিয়োগকারী বৈদেশিক ব্যবসার জন্য শক্তিশালী সুরক্ষা প্রদান করে।
ওমানের অর্থনীতি এবং পেট্রোলিয়াম পণ্য থেকে রাজস্ব গত ৫০ বছরে ওমানের নাটকীয় উন্নয়নকে সক্ষম করেছে। উল্লেখযোগ্যভাবে যদিও, ওমান ওপেক- এর সদস্য নয়, যদিও সাম্প্রতিক বছরগুলিতে এই গোষ্ঠীর সাথে সমন্বয় করেছে।
১৯৬৪ সালে পশ্চিম মরুভূমিতে ফাহুদের কাছে অভ্যন্তরে তেল প্রথম আবিষ্কৃত হয়। পেট্রোলিয়াম ডেভেলপমেন্ট ওমান (পিডিও) ১৯৬৭ সালের আগস্টে উৎপাদন শুরু করে। পিডিও-এর ৬০% ওমানের সরকারের মালিকানায় এবং বৈদেশিক স্বার্থের মালিকানা ৪০% (৩৪% রয়্যাল ডাচ শেলের মালিকানায়; বাকি ৬% ফরাসি পেট্রোলিয়াম কোম্পানি [টোটাল] এবং পারটেক্সের মালিকানায়)। ১৯৭৬ সালে, ওমানের তেল উৎপাদন প্রতিদিন ৩৬৬,০০০ ব্যারেল (৫৮,০০০ ঘনমিটার) বেড়ে যায় কিন্তু ১৯৮০ সালের শেষের দিকে পুনরুদ্ধারযোগ্য মজুদ হ্রাসের কারণে ক্রমশ কমে প্রায় ২৮৫,০০০ ব্যারেল (৪৫,০০০ ঘনমিটার) হয়। ১৯৮১ থেকে ১৯৮৬ পর্যন্ত, ওমান উৎপাদনের মাত্রা ৬০০,০০০ ব্যারেল/প্রতি বৃদ্ধি করে তেলের দাম হ্রাসের জন্য ক্ষতিপূরণ দিয়েছে। তবে ১৯৮৬ সালে তেলের দাম কমে যাওয়ায় রাজস্ব আয় নাটকীয়ভাবে কমে যায়। অর্গানাইজেশন অফ পেট্রোলিয়াম এক্সপোর্টিং কান্ট্রিজ (ওপেক) এর সাথে সমন্বয় সাপেক্ষে উৎপাদন সাময়িকভাবে কমানো হয়েছিল এবং ১৯৮৭ সালের মাঝামাঝি সময়ে উৎপাদনের মাত্রা আবার ৬০০,০০০ ব্যারেল/প্রতি-এ পৌঁছেছিল, যা রাজস্ব বাড়াতে সাহায্য করেছিল। ২০০০-এর মাঝামাঝি সময়ে, উৎপাদন ৯০০,০০০ ব্যারেল/প্রতি-এরও বেশি বেড়ে গিয়েছিল যেখানে সেগুলো রয়ে গেছে। প্রাকৃতিক গ্যাসের মজুদ, যা ক্রমবর্ধমানভাবে বিদ্যুৎ উৎপাদন এবং বিশুদ্ধকরণের জন্য জ্বালানি সরবরাহ করে ১৮ ট্রিলিয়ন ঘনফুট (৫১৯ বর্গকিলোমিটার )-এ দাঁড়িয়েছে। সুরে অবস্থিত ওমান এলএনজি প্রক্রিয়াকরণ প্ল্যান্টটি ২০০০ সালে খোলা হয়েছিল, যার উৎপাদন ক্ষমতা ৬.৬ মিলিয়ন টন/বছর, সেইসাথে আছে কনডেনসেট সহ অস্বচ্ছ গ্যাস তরল।
ওমানের ১০ম পঞ্চবার্ষিক পরিকল্পনা (২০২০-২০২৫) হল ভিশন ২০৪০-এর প্রথম বাস্তবায়ন পরিকল্পনা, এবং অর্থনৈতিক বৈচিত্র্য অর্জনের দিকে এর প্রচেষ্টাকে কেন্দ্রীভূত করবে। অর্থনৈতিক বৈচিত্র্যকরণের পরিকল্পনার লক্ষ্য ওমানকে তেল-এবং-গ্যাস-ভিত্তিক আয়ের উৎস থেকে দূরে সরিয়ে দেওয়া এবং পাঁচটি খাত নির্ধারণ করা হয়েছে যেখানে উচ্চ প্রবৃদ্ধির সম্ভাবনা ও অর্থনৈতিক রিটার্ন রয়েছে। এগুলি হল কৃষি ও মৎস্য, উত্পাদন, সরবরাহ ও পরিবহন, শক্তি ও খনি এবং পর্যটন। ওমান কেন্দ্রীয় ব্যাংকের বার্ষিক প্রতিবেদন ২০১৮ অনুযায়ী, ওমানী অপরিশোধিত তেলের দাম ২০১৭ সালে ব্যারেল প্রতি ৫১.৩ মার্কিন ডলারের তুলনায় ২০১৮ সালে প্রতি ব্যারেল গড়ে ৬৯.৭ মার্কিন ডলার ছিল। তেলের দামের পুনরুদ্ধারও তেল বহির্ভূত অর্থনৈতিক কর্মকাণ্ডের বৃদ্ধিতে অবদান রাখে, যা আন্তঃসম্পর্ককে প্রতিফলিত করে, যদিও গত কয়েক বছরে তেল কার্যকলাপের উপর তেল বহির্ভূত কার্যকলাপের নির্ভরতা কিছুটা দুর্বল হয়েছে।
বিশ্বব্যাংকের মতে, ২০২০-২১ সালের মধ্যে প্রবৃদ্ধি বাড়বে বলে আশা করা হচ্ছে, যা আংশিকভাবে নতুন খাজ্জান গ্যাস প্রকল্প থেকে গ্যাস উৎপাদনে ব্যাপক বৃদ্ধি এবং তেল ও তেল-বহির্ভূত উভয় ক্ষেত্রেই অবকাঠামো ব্যয়ের পরিকল্পনার কারণে পরিচালিত। উল্লেখযোগ্যভাবে, খাজ্জান ফেজ-১ চালু হওয়ার সাথে সাথে পেট্রোলিয়াম খাতের অধীনে প্রাকৃতিক গ্যাসও ওমানের অর্থনীতিতে একটি গুরুত্বপূর্ণ অবদানকারী হিসাবে আবির্ভূত হচ্ছে, বিপি এই ক্ষেত্রের উন্নয়নে ১৬ বিলিয়ন মার্কিন ডলার বিনিয়োগ করার প্রতিশ্রুতিবদ্ধ। ইতিমধ্যে, ডুকম এর বিশেষ অর্থনৈতিক অঞ্চল কর্তৃপক্ষ (সেজেড) ২০১৮ সালের শেষ পর্যন্ত স্বাক্ষরিত ফলপ্রসূ চুক্তির আকারে ১৪.২ বিলিয়ন মার্কিন ডলার মূল্যের বিনিয়োগ আকর্ষণ করেছে। আরব সাগর বরাবর ২,০০০ বর্গ কিলোমিটার এবং ৭০ কিলোমিটার উপকূলরেখার একটি ভূমি এলাকা নিয়ে ডুকম বিশেষ অর্থনৈতিক অঞ্চল মধ্যপ্রাচ্য ও উত্তর আফ্রিকা অঞ্চলের বৃহত্তম এবং বিশ্বের বৃহত্তম অঞ্চলের মধ্যে স্থান করে নিয়েছে। ডুকম হল একটি সমন্বিত অর্থনৈতিক উন্নয়ন যা অঞ্চলগুলির সমন্বয়ে গঠিত: একটি সমুদ্র বন্দর, শিল্প এলাকা, নতুন শহর, মাছ ধরার বন্দর, পর্যটন অঞ্চল, একটি সরবরাহ কেন্দ্র এবং শিক্ষা ও প্রশিক্ষণ অঞ্চল, যার সবকটিই একটি মাল্টিমডাল পরিবহন ব্যবস্থা দ্বারা সমর্থিত যা এটিকে কাছাকাছি অঞ্চলের সাথে সংযুক্ত করে।
আর্থিক ফ্রন্টে, তেল ও গ্যাস উৎপাদন, প্রতিরক্ষা, ভর্তুকি এবং উচ্চতর সুদ প্রদানের জন্য উচ্চতর ব্যয়ের কারণে ২০১৮ সালে সরকারী ব্যয়ও উল্লেখযোগ্যভাবে বৃদ্ধি পেয়েছে। সরকারী ঋণও ২০১৮ সালে ১৪,৪৯২ আরও-এ বৃদ্ধি পেয়েছে – ২০২০ সালের মধ্যে ঋণের সাথে জিডিপি অনুপাত ৫৮ শতাংশে উন্নীত হওয়ার আশা ছিল, যার ফলে প্রবৃদ্ধিকে সমর্থন করার জন্য আর্থিক ব্যয়ের ক্ষমতার উপর সীমাবদ্ধতা এবং স্থায়িত্বের উদ্বেগ বাড়িয়েছে।
ওমানীকরণ
ওমানীকরণ কর্মসূচি ১৯৯৯ সাল থেকে চালু রয়েছে, প্রবাসীদের প্রতিস্থাপনের জন্য প্রশিক্ষিত ওমানি কর্মীদের নিয়ে কাজ করছে। এই উদ্যোগের লক্ষ্য হল দ্রুত বর্ধনশীল ওমানি জনসংখ্যার জন্য চাকরি প্রদান করা। রাষ্ট্র শুধুমাত্র বিদেশী কর্মীদের উপর ধীরে ধীরে নির্ভরতা কমাতেই নয়, বরং সরকারি চাকরির জন্য ওমানিদের পক্ষ থেকে একটি অপ্রতিরোধ্য কর্মসংস্থান পছন্দ কাটিয়ে উঠতে স্থানীয় কর্মচারী নিয়োগের জন্য কোম্পানিগুলির জন্য ভর্তুকি বরাদ্দ করেছে।
১৯৯৯ সালের শেষ নাগাদ, সরকারি পরিষেবাগুলিতে ওমানীদের সংখ্যা ৭২% এর নির্ধারিত লক্ষ্যমাত্রা ছাড়িয়েছে এবং বেশিরভাগ বিভাগে ৮৬% কর্মচারী পৌঁছেছে। মন্ত্রণালয় বেসরকারি খাতের ছয়টি ক্ষেত্রে নির্দিষ্ট ওমানীকরণ লক্ষ্যমাত্রাও নির্ধারণ করেছে। বেশিরভাগ কোম্পানি ওমানীকরণ পরিকল্পনা নিবন্ধিত করেছে। ১৯৯৮ সালের এপ্রিল থেকে একটি 'সবুজ কার্ড' প্রদান করা হয়েছে যাতে কোম্পানিগুলি তাদের ওমানীকরণ লক্ষ্য পূরণ করে এবং শ্রম সম্পর্কের জন্য যোগ্যতার মানদণ্ড মেনে চলে। এই কোম্পানিগুলোর নাম স্থানীয় প্রেসে প্রকাশিত হয় এবং তারা মন্ত্রণালয়ের সাথে তাদের লেনদেনের ক্ষেত্রে অগ্রাধিকারমূলক আচরণ পায়।ওমানীকরণের বিভিন্ন দিক নিয়ে কাজ করা শিক্ষাবিদদের মধ্যে রয়েছেন সংযুক্ত আরব আমিরাত বিশ্ববিদ্যালয়ের ইঙ্গো ফরস্টেনলেচনার এবং এফএইচউইয়েনের পল নগলিংগার।
যদিও বেসরকারি খাতে ওমানীকরণ সবসময় সফল হয় না। এর একটি কারণ হল, কম মজুরির কারণে চাকরি এখনও প্রবাসীদের দ্বারা পূরণ করা হয়। গবেষণায় দেখা গেছে যে, বেসরকারী খাতে ক্রমবর্ধমান সংখ্যক চাকরির সুযোগ নাগরিকদের জন্য সরকারী ন্যূনতম বেতন প্রদান করে, যা স্থানীয়দের জন্য একটি অনাকাঙ্ক্ষিত কর্মসংস্থানের সম্ভাবনা। ওমানি কর্মীদের সিনিয়র পদে রাখার সমস্যাও রয়েছে কারণ কর্মশক্তির একটি উল্লেখযোগ্য অংশ তরুণ এবং অনভিজ্ঞ কর্মীদের দ্বারা গঠিত।
প্রশিক্ষণ এবং ওমানীকরণ
ব্যাংকিং সেক্টরের প্রশিক্ষণ এবং ওমানিকরণের প্রয়োজনীয়তা পূরণের জন্য ওমানি ইনস্টিটিউট অফ ব্যাঙ্কার্স ১৯৮৩ সালে প্রতিষ্ঠিত হয়েছিল এবং তারপর থেকে এই সেক্টরে কর্মরত ওমানিদের সংখ্যা বৃদ্ধিতে অগ্রণী ভূমিকা পালন করেছে। কেন্দ্রীয় ব্যাংক ওমানিকরণের সাথে বাণিজ্যিক ব্যাংকগুলির অগ্রগতি পর্যবেক্ষণ করে এবং ১৯৯৫ সালের জুলাইয়ে একটি বিজ্ঞপ্তি জারি করে যে, ২০০০ সাল নাগাদ কমপক্ষে ৭৫% সিনিয়র এবং মধ্য ব্যবস্থাপনা পদগুলি ওমানীদের দ্বারা অধিষ্ঠিত হওয়া উচিত। কেরানি গ্রেডে ৯৫% কর্মী ওমানিকৃত এবং অন্যান্য সমস্ত গ্রেডে ১০০% হওয়া উচিত। ১৯৯৯ সালের শেষের দিকে, সমস্ত পদের কমপক্ষে ৯৮.৮% ওমানিদের দখলে ছিল। মোট জনসংখ্যার ৬০ শতাংশ নারী। ২০০১ সালে সিনিয়র এবং মধ্য ব্যবস্থাপনা স্তরে নিযুক্ত ওমানিদের শতাংশ ৭৬.৭% থেকে বেড়ে ৭৮.৮% হয়েছে। করণিক গ্রেড শতাংশে সামান্য বৃদ্ধি পেয়ে ৯৮.৭% হয়েছে, যখন অ-করণিক গ্রেডগুলি ইতিমধ্যে ১৯৯৮ সালে ১০০% ওমানিকরণে পৌঁছেছে। ব্যাংকিং খাতে বর্তমানে ২,১১৩ জন সিনিয়র এবং মধ্য ব্যবস্থাপক নিযুক্ত রয়েছে যারা ৪,৭৫৭ জন অন্যান্য কর্মী দ্বারা সমর্থিত।
মন্ত্রণালয় ট্যুরিস্ট গাইডদের নিয়ন্ত্রণ করে একটি সিদ্ধান্ত জারি করেছে, যাদের ভবিষ্যতে লাইসেন্স থাকতে হবে। এই মন্ত্রী পর্যায়ের সিদ্ধান্তের লক্ষ্য হল শিল্পে পেশাদারিত্বকে উৎসাহিত করার পাশাপাশি ওমানিদের কর্মজীবনের সুযোগ প্রদান করা যারা বিদেশী ভাষা শিখতে উৎসাহিত হবে যাতে বিদেশী ট্যুর গাইড প্রতিস্থাপন করা যায়। ১৯৯৬ সালের জানুয়ারিতে, ন্যাশনাল হসপিটালিটি ইনস্টিটিউট (এনএইচআই) খোলার মাধ্যমে হোটেল শিল্পে ওমানিদের প্রশিক্ষণে একটি বড় পদক্ষেপ নিয়ে এগিয়ে আসে। প্রতিষ্ঠানটি ওমানি স্টক এক্সচেঞ্জে উদ্ধৃত একটি পাবলিক কোম্পানি। ১৯৯৭ সালের ফেব্রুয়ারিতে, কারিগরি প্রশিক্ষণ কর্তৃপক্ষ দ্বারা স্পন্সরকৃত ৫৫ জন পুরুষ ও মহিলা প্রশিক্ষণার্থীর প্রথম ব্যাচকে তাদের প্রথম স্তরের শংসাপত্র প্রদান করা হয় এবং বিভিন্ন হোটেলে চাকরির সময় প্রশিক্ষণ দেওয়া হয়। ১৯৯৯ সালের মে মাসে, ৯৫ জন প্রশিক্ষণার্থীর চতুর্থ ব্যাচ তাদের এনভিকিউ অর্জন করে, যার ফলে ইনস্টিটিউট দ্বারা প্রশিক্ষিত ওমানিদের সংখ্যা প্রায় ৪৫০-এ পৌঁছে। ওমানিরা এখন হোটেল এবং ক্যাটারিং ব্যবসায় ৩৪,৫৪৯ কর্মচারীর ৩৭& গঠন করে, যা সরকার কর্তৃক নির্ধারিত ৩০% এর ওমানীকরণ লক্ষ্যকে ছাড়িয়ে গেছে। এনএইচআই সুলতানের সশস্ত্র বাহিনী থেকে ক্যাটারিং কর্মীদেরও প্রশিক্ষিত করেছে এবং একটি দুই বছরের ট্যুর গাইড কোর্স চালু করেছে, যার মধ্যে রয়েছে ভাষা প্রশিক্ষণ, নিরাপদ ড্রাইভিং, প্রাথমিক চিকিৎসা এবং স্থানীয় ইতিহাস ও ভূগোলের জ্ঞান।
বিনিয়োগ
২০০৫ সালে বিশ্বব্যাংক কর্তৃক ওমানের তালিকাভুক্ত কোম্পানিগুলোর শেয়ার বাজার মূলধনের মূল্য ছিল ১৫,২৬৯ মিলিয়ন মার্কিন ডলার।
আল সাদা মসজিদ
আল সাদা মসজিদ জিবুতির জিবুতি শহরের একটি মসজিদ।
ধারণক্ষমতা
আল সাদা মসজিদের ১,৫০০ মুসল্লির ধারণ ক্ষমতা রয়েছে।
মন্তে ভিসো
মন্তে ভিসো অথবা মনভিসো (Vísol; পিয়েমন্তেজে: Brich Monviso অথবা Viso) হলো কটিয়ান আল্পস পর্বতশ্রেণীর সর্বোচ্চ পর্বত। এটি ফরাসী-ইতালীয় সীমান্তের নিকটবর্তী ইতালির পিয়েমন্তে প্রশাসনিক অঞ্চলে অবস্থিত। এটি এর পিরামিড-সদৃশ আকৃতির জন্য সুপরিচিত, কারণ এর সংলগ্ন শৃঙ্গগুলো থেকে এটি প্রায় ৫০০ মিটার উঁচু। এটিকে সুদূরবর্তী আল্পস পর্বতমালার চূড়া থেকে পরিলক্ষিত করা যায়। ২৯ মে, ২০১৩ সাল থেকে এটি ফ্রান্সের সাথে আন্তঃসীমান্ত বায়োস্ফিয়ার রিজার্ভ হিসেবে ইউনেস্কো দ্বারা সংরক্ষিত রয়েছে।
ক্বারী গোলাম রসুল
ক্বারী গোলাম রসুল (১৯৩৫ - ২০১৪) একজন পাকিস্তানি ক্বারী এবং একজন ইসলামি পণ্ডিত ছিলেন।
জীবনী
তিনি ১৯৩৩ সালে লাহোরের সালামতপুরায় জন্মগ্রহণ করেছিলেন। তিনি বিখ্যাত মাদ্রাসা দারুল উলুম হিযবুল আহনাফ থেকে শিক্ষা লাভ করেছিলেন। তিনি ক্বারী আবদুল মালিকের কাছ থেকে ক্বিরাত শিখেছিলেন এবং পরবর্তীতে অনন্য গুণাবলীর কারণে বিশ্বজুড়ে বিখ্যাত হয়েছিলেন। তিনি রাষ্ট্রপতি পুরস্কার ছাড়াও অসংখ্য পুরষ্কারে ভূষিত হন। তিনি পিটিভি এবং রেডিও পাকিস্তানে ৫০ বছরেরও বেশি সময় ধরে কুরআন তেলাওয়াত করেছিলেন।
তিনি জামিয়া নিজামিয়ায়ও শিক্ষকতা করেন এবং পরবর্তীতে তিনি নিজের পাঁচটি মাদ্রাসা প্রতিষ্ঠা করেন। তিনি শাহ আহমদ নূরানী এবং আবদুল সাত্তার খান নিয়াজির ঘনিষ্ঠ বন্ধু ছিলেন।
এ. প্রভাকরণ
'''এ. প্রভাকরণ''' (জন্ম: ১৫ মে ১৯৫২) একজন ভারতীয় রাজনীতিবিদ যিনি ২০২১ সালের মে থেকে মালাম্পুঝা নির্বাচনী এলাকার বিধায়ক হিসেবে দায়িত্ব পালন করছেন।
পরিযান
থাম্ব|সেরেঙ্গেটিতে ওয়াইল্ডবিস্টের পরিযান বাস্তুসংস্থান এর পরিভাষায় পরিযান শব্দটি দ্বারা একটি নির্দিষ্ট প্রজাতির সদস্যদের এক পরিবেশ থেকে অন্য পরিবেশে বৃহৎ পরিসরে স্থানান্তর প্রক্রিয়াকে বোঝান হয়। পরিযান  একটি প্রাকৃতিক আচরণ এবং সচল জীবকুলের অনেক প্রজাতির জীবনচক্রের অন্যতম উপাদান।  এটি শুধু প্রাণীর মধ্যেই সীমাবদ্ধ নয়, যদিও প্রাণী পরিযান  মূলত সর্বাধিক পরিচিত । পরিযান প্রায়শই চক্রাকার হয়, প্রায়শই মৌসুমের ভিত্তিতে ঘটে থাকে এবং কিছু ক্ষেত্রে দৈনিক ভিত্তিতেও ঘটে থাকে । প্রজাতিগুলো খাদ্যের সহজলভ্যতা, শিকারীর কবল থেকে সুরক্ষা, সঙ্গমের সুযোগ বা অন্যান্য পরিবেশগত কারণসমূহের বিষয়ে আরও অনুকূল অবস্থার সুবিধা গ্রহণে এক জায়গা থেকে অন্য জায়গায় স্থানান্তরিত হয়ে থাকে।
কিছু প্রজাতির সদস্যরা তাদের দলের প্রবীণ সদস্যদের সাথে প্রথম যাত্রায় একটি অভিবাসী পথ সম্পর্কে জ্ঞাত হয়। অন্য প্রজাতিগুলো জেনেটিকভাবে তাদের অভিবাসনের পথ সম্পর্কিত তথ্য দেয়। জীবের অভিবাসী সংকেত এবং আচরণে অনেক পার্থক্য থাকা সত্ত্বেও, "পরিযানের বিভিন্ন পর্যায়ে জড়িত সংকেতসমূহের মধ্যে যথেষ্ট মিল রয়েছে বলে মনে হয়।"   পরিযায়ী জীবগুলো  হরমোন স্তরের মতো পরিবেশগত ইঙ্গিত যেমন ফটোপিরিয়ডিজম এবং আবহাওয়ার পরিস্থিতি এবং পরিযানের মাত্রার মতো অভ্যন্তরীণ ইঙ্গিতসমূহ কখন স্থানান্তর শুরু করার সময় হয় তা নির্ধারণ করতে ব্যবহার করে। পরিযায়ী প্রজাতিগুলো যথাক্রমে তাদেরকে অভিমুখী করতে বা তাদের পথে চলাচলের জন্য চৌম্বকীয় ধারণা বা ঘ্রাণেন্দ্রিয় এর মতো সংবেদন ব্যবহার করে।
বড় মৌসুমী পরিবর্তন এবং ঘটনার অসঙ্গতির কারণে পরিযান পদ্ধতি নির্ধারণকারী উপাদানসমূহ সর্বদা পরিবর্তনশীল। যখন কোনও জীব এক স্থান থেকে অন্য স্থানে স্থানান্তরিত হয়, তখন এর শক্তি ব্যবহার এবং স্থানান্তরের হার একে অপরের সাথে এবং জীবের সুরক্ষার সাথে সম্পর্কিত থাকে। যদি কোনও পরিবেশগত বাধা কোনও পরিযায়ী প্রাণীর পথ ধরে উপস্থিত হয়, তবে পরিযায়ী প্রাণীটি  সরাসরি বাধা অতিক্রম করার জন্য ব্যবহার করতে কিংবা বাধা পেরিয়ে যাওয়ার জন্য এটি ব্যবহার করতে পারে। কোনও জীব যদি এমন কোনও জায়গায় স্থানান্তরিত হয় যেখানে খাবার বা বাসস্থানের জন্য উচ্চ প্রতিযোগিতা থাকে তবে তার স্থানান্তরের হার আরও বেশি হয়ে থাকে। এটি অপ্রত্যক্ষভাবে জীবের বেঁচে থাকার এবং প্রজনন সাফল্যের সম্ভাবনা বাড়িয়ে কোনও প্রাণীর সুস্থতা নির্ধারণে সহায়তা করে।
পরিযানের প্রভাব
একটি নতুন সম্প্রদায়ে স্থানান্তরিত একটি প্রজাতি স্থানীয় প্রতিযোগিতামূলক মিথস্ক্রিয়াগুলির ফলাফলকে বেশ প্রভাবিত করতে পারে। একটি প্রজাতি যা একটি নতুন সম্প্রদায়ে স্থানান্তরিত হয় তা সম্প্রদায়ের মধ্যে একটি শীর্ষ-নিম্ন প্রভাব তৈরি করতে পারে। নতুন সম্প্রদায়ের মধ্যে যদি পরিযায়ী প্রজাতিসমূহ প্রচুর পরিমাণে উপস্থিত হয় তবে এটি অন্য বাসিন্দা প্রজাতিসমূহ কেবল বিকল্প শিকার হিসাবে ব্যতিরেকে, ওই এলাকায় বসবাসরত আঞ্চলিক শিকারি প্রাণীদের প্রধান শিকার হয়ে উঠতে পারে। অভিবাসী প্রজাতিসমূহ যখন তাদের মূল জায়গায় ফিরে আসে তখন খাদ্যের এই নতুন উৎস (পরিযায়ীরা) শিকারী প্রজাতির জনসংখ্যার আকার বাড়িয়ে তুলতে পারে এবং তার অন্যান্য শিকারের জনসংখ্যার আকারকে প্রভাবিত করতে পারে। যদি কোনও আবাসিক প্রজাতি ঋতু পরিবর্তনের কারণে খাদ্যের অভাব অনুভব করে তবে প্রজাতি জনসংখ্যায় হ্রাস পেতে পারে এবং আবাসিক প্রজাতির জনসংখ্যার হ্রাস হওয়ায় প্রচুর পরিমাণে খাবারের পরিমাণ ছেড়ে যায় বলে নতুন প্রজাতির সেই জায়গায় স্থানান্তরিত হওয়ার সুযোগ তৈরি করে।   অভিবাসী প্রজাতিসমূহ  রোগবালাইও তাদের আদি নিবাস থেকে দীর্ঘ-দূরত্বে বহন করতে পারে।
পাম্বাই
পাম্বাই বা পাম্বা ( তামিল: பம்பை) দক্ষিণ ভারতের তামিলনাড়ু র একটি স্থানীয় ঢোলক আকৃতির বাদ্যযন্ত্র। এটি একটি আনদ্ধ তালবাদ্যযন্ত্র। এটি সাধারণত রাজ্যটির বিভিন্ন মন্দির উৎসব এবং লোক সঙ্গীতে ব্যবহৃত হয়। তামিলনাড়ুর বাইরে অন্ধ্র প্রদেশের দক্ষিণাঞ্চলে একটি ছোট সম্প্রদায় এই যন্ত্রটি বাজায়। পাম্বাই ঐতিহ্যবাহী নয়ন্দি মেলামে বাজানো হয়। নির্মাণ উপাদানের ভিত্তিতে দুইধরনের পাম্বাই প্রচলিত।
বাদন ও প্রকরণ
দুটি ডমরু আকৃতির ঢোলক জাতীয় বাদ্যযন্ত্র একত্রে বেঁধে পাম্বাই বাজানো হয়। দুটি ঢোলকের যুক্তবাদ্যটি বাদকের কোমরের কাছে রাখা হয় বা মেঝেতে রাখা হয়। লাঠি দিয়ে বা হাত ও কাঠি দিয়ে পেটানো হয়। পাম্বাই বাদকদের তামিলনাড়ুতে 'পাম্বাইকরণ' এবং অন্ধ্রপ্রদেশে 'পাম্বালা' নামে ডাকা হয়। ঢোলকের বানানোর উপাদানের উপর ভিত্তি করে এটির দুটি প্রকার রয়েছে। সরল জাতের মধ্যে, কাঠের তৈরি উভয় ঢোলকের পাম্বাই  'ভীরু ভানাম' নামে পরিচিত।  একটি কাঠের এবং অন্যটি পিতলের তৈরি পাম্বা বা ধাতব নির্মিত পাম্বা 'ভেঙ্গলা পাম্বাই' নামে পরিচিত।
বিশ্ব প্রাণী দিবস
বিশ্ব প্রাণী দিবস বিশ্বের সমুদয় প্রাণীকূলের অধিকার এবং কল্যাণের জন্য পালন করা একটি আন্তৰ্জাতিক দিবস, যা প্ৰতি বছর অক্টোবর মাসের ৪ তারিখে প্রাণীদের সন্ত, এসিসির ফ্রান্সিসের ভোজ উৎসবের সাথে সংগতি রেখে পালন করা হয়।
ইতিহাস
বিশ্ব প্রাণী দিবস সর্বপ্রথম হেনরীক জিম্মারমেন নামের একজন জার্মান লেখক এবং প্রকাশক মেন্স উন্ড হুন্দ/মানুষ এবং কুকুর নামের ম্যাগাজিনে প্রকাশ করেছিলেন। তিনি ১৯২৫ সালের ২৪ মার্চ জার্মানির বার্লিন স্পোর্ট প্যালেসে এই দিবস উদ্‌যাপন করেন। ৫,০০০-এর অধিক লোক এই অনুষ্ঠানে অংশ নিয়েছিল। এই দিবস মূলত বাস্তুসংস্থানবিদ্যার সন্ত, সেন্ট এসিসির ফ্রান্সিসের ভোজ উৎসবের সাথে সংগতি রেখে ৪ঠা অক্টোবর পালন করার কথা ছিল। কিন্তু সেই সময়ে স্থান সংকুলনের কারণে এই দিনে দিবসটি পালন করা হয়নি। ১৯২৯ সালে প্রথমবারের মতো এই দিবসটি ৪ঠা অক্টোবর পালন করা হয়। প্ৰথমদিকে তিনি কেবল এই দিবসটিতে জার্মানি, অস্ট্রিয়া, সুইজারল্যান্ড এবং চেকোস্লোভাকিয়ার অনুসারী পান। বিশ্ব প্রাণী দিবস জনপ্রিয়করণের জন্য জিম্মারমেন প্রতি বছর নিরলসভাবে কাজ করে গেছেন। অবশেষে, ১৯৩১ সালে ইতালির ফ্লোরেন্সে অনুষ্ঠিত আন্তর্জাতিক প্রাণী সুরক্ষা কংগ্রেসে তার উত্থাপন করা প্রস্তাবমতে ৪ঠা অক্টোবরকে বিশ্ব প্রাণী দিবস হিসেবে স্বীকৃতি দেয়া হয়।
এটা কখনো কখনো বলা হয়ে থাকে যে ১৯৩১ সালে ইতালির ফ্লোরেন্সে বাস্তুসংস্থানবিদের এক সম্মেলনে সংকটাপন্ন প্রজাতিদের সবার দৃষ্টিগোচর করতে বিশ্ব প্রাণী দিবসের প্রচলন করা হয়।
প্রাণী সুরক্ষা আন্দোলনকে ঐক্যবদ্ধ করে, বৰ্তমানে বিশ্ব প্রাণী দিবস একটি বৈশ্বিক অনুষ্ঠানে পরিণত হয়েছে, যেটাকে ২০০৩ সাল থেকে যুক্তরাজ্য-ভিত্তিক প্রাণী কল্যাণ চ্যারিটি নেতৃত্ব এবং পৃষ্ঠপোষকতা দিয়ে আসছে।
লিঙ্কন রেড ইম্পস ফুটবল ক্লাব
লিঙ্কন রেড ইম্পস ফুটবল ক্লাব হচ্ছে জিব্রাল্টারের একটি পেশাদার ফুটবল ক্লাব। এই ক্লাবটি জিব্রাল্টার জাতীয় লীগে খেলে। জিব্রাল্টার অঞ্চলের অন্যান্য সকল ক্লাবের মতো লিঙ্কন রেড ইম্পসও ভিক্টোরিয়া স্টেডিয়ামটি তাদের নিজস্ব স্টেডিয়াম হিসেবে ব্যবহার করে থাকে। তারা ২০০৩ থেকে ২০১৬ সালের মধ্যে টানা চৌদ্দটি শিরোপাসহ ২৩টি লীগ শিরোপা জয়লাভ করে। ২০১৪ সালে উয়েফা চ্যাম্পিয়নস লীগে জিব্রাল্টারের প্রতিনিধিত্বকারী প্রথম দল ছিল।
ইউরোপীয় রেকর্ড
লিঙ্কন রেড ইম্পস ২০১৪–১৫ উয়েফা চ্যাম্পিয়নস লীগের সালের প্রথম বাছাইপর্বের ম্যাচটি উয়েফার প্রতিযোগিতায় জিব্রাল্টারীয় ক্লাবের হয়ে খেলা প্রথম ম্যাচ খেলেছে। পেনাল্টি হতে গোল করার মাধ্যমে ম্যাচে এগিয়ে গিয়েও দ্বিতীয়ার্ধের একটি গোল হজম করে লিঙ্কন, যার ফলে খেলাটি ড্র-এর মাধ্যমে শেষ হয়েছিল।
শোভনা ভারতিয়া
শোভনা ভারতিয়া (জন্ম ১৯৫৭) একজন ভারতীয় মহিলা ব্যবসায়ী । তিনি হিন্দুস্তান টাইমস গ্রুপের চেয়ারপারসন এবং তিনি ভারতের অন্যতম বৃহৎ সংবাদপত্র মিডিয়া হাউসের সম্পাদকীয় পরিচালক যা তিনি তার বাবার কাছ থেকে উত্তরাধিকার সূত্রে পেয়েছিলেন। তিনি সম্প্রতি বিড়লা ইনস্টিটিউট অফ টেকনোলজি অ্যান্ড সায়েন্সের প্রো চ্যান্সেলর হিসাবে দায়িত্ব গ্রহণ করেছেন৷তিনি পিলানী (তাঁর দাদা প্রতিষ্ঠিত) এবং এন্ডেভার ইন্ডিয়ার বর্তমান চেয়ারপারসন। কংগ্রেস দলের সাথে ঘনিষ্ঠভাবে জড়িত তিনি৷ শোভনা ২০০৬ থেকে ২০১২ সাল পর্যন্ত ভারতীয় সংসদের উচ্চকক্ষ, রাজ্যসভার মনোনীত সদস্য হিসাবে দায়িত্ব পালন করেছিলেন। ২০১৬ সালে, তিনি ফোর্বস দ্বারা ৯৩ তম সবচেয়ে শক্তিশালী মহিলা হিসাবে তালিকাভুক্ত হয়েছেন
পটভূমি
মারোয়ারি পরিবারে জন্ম নেওয়া, ভারতিয়া হলেন শিল্পপতি ও কংগ্রেস পার্টির সদস্য কে কে বিড়লার কন্যা এবং বিড়লা পরিবারের অন্যতম প্রধান পুরুষ জিডি বিড়লার নাতনী এইচটি মিডিয়াতে কে কে বিড়লা পরিবারের ৭৫.৩৬ শতাংশ শেয়ার রয়েছে৷ যার মূল্য ২০০৪ সাল অনুযায়ী ৮.৩৪ বিলিয়ন রুপি । তিনি কলকাতায় বেড়ে উঠেছিলেন এবং লরেটো হাউসে তাঁর বিদ্যালয়ের  পড়াশোনা করেছিলেন। তিনি কলকাতা বিশ্ববিদ্যালয়ের স্নাতক, এবং তিনি বিয়ে করেছেন শ্যাম সুন্দর ভারতিয়ার সাথে৷ তিনি  ২,০০০ রুপির  ১৪-বিলিয়ন ফার্মাসিউটিকাল ফার্ম জুবিল্যান্ট লাইফসায়েন্স লিমিটেডের (পূর্বের রাসায়নিক পদার্থ ভ্যাম অর্গানিক্সের একটি স্পিনফ) চেয়ারম্যান । শ্যাম সুন্দর ভারতিয়া প্রয়াত মোহন লাল ভারতিয়ার ছেলে। তাদের ছেলে শমিত ভর্তাতিয়া এইচটি মিডিয়া গ্রুপের পরিচালক পদেও রয়েছেন৷  এবং বেঙ্গালুরুতে সোমবার থেকে রবিবার সুবিধার্থে স্টোর চেইনের মতো ডমিনো পিজ্জা ফ্র্যাঞ্চাইজি এবং সুবিধামত স্টোর চেইনের মতো জীবনধারা ব্যবসায়েরও দেখাশোনা করেন। ২০১২ সালে শমিত ভারতিয়া চেন্নাই ভিত্তিক শিল্পপতি ভদ্রশ্যাম কোঠারির কন্যা নয়নতারা কোঠারি এবং ধীরুভাই আম্বানির মেয়ে নিনাকে বিয়ে করেছিলেন ।
মিডিয়া পেশা
ভারতিয়া ১৯৮৬ সালে ২৯ বছর বয়সী এবং সরাসরি প্রধান নির্বাহী হিসাবে হিন্দুস্তান টাইমসে যোগদান করেছিলেন। তিনি একটি জাতীয় পত্রিকার প্রথম মহিলা প্রধান নির্বাহী৷ হিন্দুস্তান টাইমসকে "একটি উজ্জ্বল, তরুণ কাগজে পরিণত করার" পিছনে অন্যতম উদ্দেশ্যমূলক শক্তি হিসাবে তিনি বিবেচিত হন। তিনি সম্পাদকীয় পাশাপাশি আর্থিক দিকগুলিও দেখেন এবং টাকা জমা দেওয়ার জন্য কৃতিত্ব পান। 4   ২০০৫ এর সেপ্টেম্বরে এইচটি মিডিয়ার সর্বজনীন ইক্যুইটি লঞ্চের মাধ্যমে বিলিয়ন।
তিনি ওয়ার্ল্ড ইকোনমিক ফোরাম (১৯৯৬) থেকে গ্লোবাল লিডার অফ কালকের পুরস্কার পেয়েছেন। তিনি পিএইচডি চেম্বার অফ কমার্স অ্যান্ড ইন্ডাস্ট্রি এবং ন্যাশনাল প্রেস ইন্ডিয়া অ্যাওয়ার্ড, ১৯৯২ দ্বারা ২০০১ সালের আউটস্ট্যান্ডিং বিজনেস ওম্যান অফ দ্য ইয়ারের প্রাপ্তি। তিনি বিজনেস ওম্যান অ্যাওয়ার্ড, কর্পোরেট এক্সিলেন্স অ্যাওয়ার্ডস ২০০৭ সালের জন্য ইকোনমিক টাইমস অ্যাওয়ার্ড জিতেছেন।   তাকে ফোর্বস এশিয়ার 50 মিক্সের মধ্যে একজনের নাম দেওয়া হয়েছিল। মিডিয়া অ্যান্ড লিডারশিপের মাধ্যমে নেশন বিল্ডিংয়ে তাঁর শ্রেষ্ঠত্বের স্বীকৃতি হিসাবে তিনি এসোচাম লেডিজ লীগ থেকে দিল্লি উইমেন অফ দ্য ডেকড অ্যাচিভার্স অ্যাওয়ার্ড ২০১৩ পেয়েছেন।
রাজনৈতিক পেশা
শোভনা ২০০৫ সালে প্রথম পদ্মশ্রী পুরস্কারপ্রাপ্ত মনোনীত প্রার্থীদের মধ্যে একজন ছিলেন। সাংবাদিকতার জন্য এই পুরস্কার দেওয়া হয়েছিল। পরের বছর, ২০০৬ সালের ফেব্রুয়ারিতে সোনিয়া গান্ধীর নেতৃত্বে ক্ষমতাসীন ইউনাইটেড প্রগ্রেসিভ জোটের একটি সুপারিশে শোভনাকে সংসদের উচ্চ সভায় রাজ্যসভায় মনোনীত করা হয়। সাহিত্য, বিজ্ঞান, শিল্প ও সমাজসেবা ক্ষেত্রের বিশিষ্ট ব্যক্তিদের জন্য সংরক্ষিত এই নামকরণকে ভারতের সুপ্রিম কোর্টে চ্যালেঞ্জ জানানো হয়েছিল৷ এই কারণেই যে তিনি সাংবাদিক ছিলেন না, তিনি "মিডিয়া ব্যারন" ছিলেন এবং তিনি যে রাজনৈতিকভাবে ভারতীয় জাতীয় কংগ্রেসের সাথে যুক্ত ছিলেন। তবে আদালত ভর্তির পর্যায়ে নিজেই এই আবেদনটি খারিজ করে দিয়েছিলেন যে, তাকে অন্তর্ভুক্ত করার জন্য "সমাজসেবা" এর সুযোগ যথেষ্ট বিস্তৃত ছিল।  তিনি "দ্য বাল্য বিবাহ (বিলোপ) এবং বিবিধ বিধান বিল, ২০০৬" প্রবর্তন করেছিলেন।
খান আহমেদ শুভ
খান আহমেদ শুভ হলেন বাংলাদেশের রাজনীতিবিদ ও ব্যবসায়ী। তিনি টাঙ্গাইল-৭ আসনের সংসদ সদস্য ।
প্রাথমিক জীবন
খান আহমেদ শুভ টাঙ্গাইলের মির্জাপুর উপজেলা ওয়ার্শী ইউনিয়নের কহেলা গ্রামে জন্মগ্রহণ করেন। তার পিতা একুশে পদক প্রাপ্ত মুক্তিযোদ্ধা ফজলুর রহমান খান ফারুক। মাতার নাম সুরাইয়া বেগম।
তিনি স্নাতকোত্তর অর্জন করেছেন।
রাজনৈতিক ও কর্মজীবন
১৬ নভেম্বর ২০২১ সালে টাঙ্গাইল-৭ আসনের সংসদ সদস্য একাব্বর হোসেন মৃত্যুবরণ করলে শূন্য আসনের উপনির্বাচনে ১৬ জানুয়ারি ২০২২ সালে তিনি সংসদ সদস্য নির্বাচিত হন।
তিনি এফবিসিসিআইয়ের পরিচালক, টাঙ্গাইল জেলা চেম্বার অব কমার্স এন্ড ইন্ড্রাটিজ লিমিটেডের সভাপতি ও টাঙ্গাইল থেকে প্রকাশিত আজকের দেশবাসী পত্রিকার নির্বাহী সম্পাদক। টাঙ্গাইল জেলা আওয়ামী লীগের কার্যকরী সদস্য তিনি।
আর্খিপ কুইন্ডজি
আর্খিপ ইভানোভিচ কুইন্ডজি (Архип Иванович Куинджи ; Αρχίπ Κουίντζι) বা আর্খিপ কুইন্ডজি (Архип Іванович Куїнджі; ২৭ জানুয়ারি ১৮৪২ – ২৪ জুলাই ১৯১০) ছিলেন মারিওপোল (আধুনিক পূর্ব ইউক্রেন) অঞ্চলের পন্টিক গ্রিক বংশোদ্ভূত রুশ সাম্রাজ্যের একজন ভূদৃশ্য চিত্রশিল্পী ছিলেন। কুইন্ডজি ছিলেন রুশ রসায়নবিদ দিমিত্রি মেন্দেলিয়েভের অন্যতম সেরা বন্ধু যার সাথে তিনি রঙের গবেষণায় সহযোগিতা করেছিলেন।
জন্ম তারিখ
কুইন্ডজির সঠিক জন্ম তারিখ অজানা। যদিও এটি বিশ্বাস করা হয়েছিল যে তিনি ১৮৪২ সালে জন্মগ্রহণ করেছিলেন, আর্কাইভের সর্বশেষ আবিষ্কারগুলি থেকে বোঝা যায় যে তিনি ১৮৪১ সালে জন্মগ্রহণ করেছিলেন। কুইন্দঝিকে, যখন সেন্ট পিটার্সবার্গ একাডেমি অব আর্টস তার জন্ম তারিখ স্পষ্ট করার জন্য জিজ্ঞাসা করেছিল, তিমি "স্পষ্টভাবে ১৮৪১ লিখেছিলেন, তারপরে, সন্দেহের সাথে, জানুয়ারি, এবং তারপর কয়েকবার মাস অতিক্রম করেছিলেন"।
গবেষকরা বিশ্বাস করেন যে তিনি ১৮৪১ সালের জানুয়ারি থেকে মার্চের মধ্যে কোন সময়ে জন্মগ্রহণ করেছিলেন। সাধারণভাবে স্বীকৃত তারিখটি ২৭ জানুয়ারি, যদিও কুইন্ডজি ১৯ ফেব্রুয়ারি ওএস-এ তার নাম দিবস উদযাপন করেছিলেন। (4 মার্চ N.S.), আর্চিপ্পাসের ভোজে।
প্রাথমিক জীবন
আর্খিপ ইভানোভিচ কুইন্ডজি ১৮৪২ সালের ২৭ জানুয়ারি তৎকালীন রুশ সাম্রাজ্যের মারিওপোলে জন্ম নেন। তিনি তাগানরোগ শহরে ছেলেবেলা কাটান। তার খ্রিস্টান নাম গ্রিক, Ἄρχιππος, (আর্চিপোস, ἄρχος (আর্কোস) "মালিক" এবং ἱππος (হিপ্পোস) "ঘোড়া": "ঘোড়ার মালিক"; তুলনা. Colossians ৪:১৭;) থেকে রুশ অনুবাদ, এবং তার পদবিটি তার দাদার ভোকেশনাল ডাক নামের একটি রুশ উপস্থাপনা যার অর্থ তাতার ভাষায় 'স্বর্ণকার' (তুলনা. তুর্ক, কুয়ুমকু)। তার পিতা ইভান খ্রিস্টোফোরিভিচ কুইন্ডজি ছিলেন পন্টিক গ্রিক জুতো প্রস্তুতকারক। কুইন্ডজি একটি দরিদ্র পরিবারে বড় হয়েছেন। ছয় বছর বয়সে কুইন্ডজির পিতা-মাতা মারা যান। তাই তাকে গৃহপালিত পশু চারণ এবং গির্জার ভবনে ও ভুট্টার বণিকের দোকানে কাজ করাতে বাধ্য করা হয়েছিল। তিনি পরিবারের একজন গ্রিক শিক্ষক বন্ধুর নিকট তিনি প্রাথমিক পাঠ নেন এবং পরে স্থানীয় বিদ্যালয়ে অধ্যয়ন করেন।
শিক্ষা ও কর্মজীবন
১৮৫৫ সালে, ১৩-১৪ বছর বয়সে ইভান আইভাজভস্কির অধীনে শিল্প অধ্যয়নের জন্য কুইন্ডজি ফিডোসিয়া সফর করেছিলেন। তবে তিনি কেবল রঙ মিশ্রিত করার কাজেই নিযুক্ত ছিলেন। পরিবর্তে আইভাজভস্কির ছাত্র অ্যাডল্ফ ফ্যাসলারের সাথে পড়াশোনা করেছিলেন তিনি। ১৯০৩ সালের একটি বিশ্বকোষীয় নিবন্ধে বলা হয়েছিল: "যদিও কুইন্ডজিকে আইভাজভস্কির ছাত্র বলা যায় না, তবে পরবর্তীকালে সন্দেহাতীতভাবেই তিনি চিত্রাঙ্কনের পদ্ধতিতে আইভাজভস্কির কাছ থেকে অনেক ধার করেছিলেন।" ব্রিটিশ শিল্প ইতিহাসবিদ জন ই. বোল্ট লিখেছেন যে "আইভাজভস্কির সূর্যাস্ত, ঝড় এবং মহাসাগরগুলির সাথে জড়িত আলো ও রূপের প্রাথমিক জ্ঞানটি যুবক কুইন্ডজিকে স্থায়ীভাবে প্রভাবিত করেছিল।"
১৮৬০ থেকে ১৮৬৫ সাল পর্যন্ত এই পাঁচ বছর, কুইন্ডজি তাগানরোগে সিমিয়ন ইসাকোভিচের আলোকচিত্রশিল্প স্টুডিওতে রিটাচার হিসেবে কাজ করেছিলেন। তিনি নিজের আলোকচিত্রশিল্প স্টুডিওটি খোলার চেষ্টা করেছিলেন, তবে ব্যর্থ হন। এরপরে কুইন্ডজি সেন্ট পিটার্সবার্গের উদ্দেশ্যে তাগানরোগ ত্যাগ করেন।
তিনি মূলত স্বাধীনভাবে চিত্রকর্ম অধ্যয়ন করেছেন। পরে ১৮৬৮ থেকে সেন্ট পিটার্সবার্গ একাডেমি অব আর্টসে অধ্যয়ন করেন এবং ১৮৯৩ সাল পর্যন্ত একজন পূর্ণ সদস্য হিসেবে যুক্ত ছিলে ন। তিনি ভ্রমণ শিল্প প্রদর্শনী পেরেদভিজনকির সহ-অংশীদার ছিলেন। এটি একশ্রেণীর রুশ বাস্তববাদী শিল্পী গোষ্ঠি যারা একাডেমিক বিধিনিষেধের প্রতিবাদে একটি শিল্পী সমবায় গঠন করেছিলেন যা ১৮৭০ সালে ভ্রমণ শিল্প প্রদর্শনী সমাজে রূপান্তরিত হয়েছিল।